Jinfetaħ uffiċjalment il-Valletta Green Festival Ritratti: Roger Azzopardi Mil-lum jiftaħ uffiċjalment il-Valletta Green Festival 2021. Kull min se jkollu l-opportunità li jżur il-Belt Valletta se jara diversi pjanti u siġar żgħar tul Triq ir-Repubblika kollha. Din is-sena ġie mħejji wkoll ġnien temporanju quddiem il-Parlament. Il-qofol ta' kollox jiġi raffigurat permezz ta' għadd kbir ta' pjanti li b'mod kollettiv jagħmlu forma ta' fekruna ġewwa Pjazza San Ġorġ. Apparti minn hekk, il-Valletta Cultural Agency qalet li hemm stands informattivi ta' Parks Malta u Water – Be The Change, kif ukoll Water Trruck li se jkun qed jipprovdi ilma għax-xorb ġewwa Pjazza San Ġorġ. Ta' min ifakkar ukoll li matul il-Valletta Green Festival, il-ġnien fuq il-bejt tal-Valletta Design Cluster li għadu kif ġie inawgurat il-ġimgħa l-oħra, se jkun miftuħ għall-pubbliku.